Камрань олон улсын нисэх буудал

Камрань олон улсын нисэх онгоцны буудал (Вьетнам хэл: Sân bay quốc tế Cam Ranh, Cảng hàng không quốc tế Cam Ranh) нь Вьетнамын Камрань хотын дэргэд байх нисэх онгоцны буудал. Тус буудал нь Вьетнамын хамгийн том нисэх онгоцны буудал бөгөөд олон улсын хэмжээний цорын ганц буудал юм. Вьетнамын агаарын тээврийн компаниуд болох Вьетнам Эйрвэйс, Jetstar Pacific нь "Таншоннят" олон улсын нисэх онгоцны буудлыг голчлон ашигладаг. Энэхүү нисэх онгоцны буудлыг Вьетнамын дайны үеэр Америкийн цэргийнхэн Камрань агаарын баазын нэг хэсэг болгон барьсан. Дайны дараа 1979-2002 онуудад Зөвлөлт, Оросын цэргүүд ашиглаж байжээ. 2004 онд баазын нэг хэсгийг сэргээн засварлаж, иргэний нисэх онгоцны буудал болгон нээсэн. 2009 оны 12-р сараас хойш тус нисэх онгоцны буудал олон улсын статустай болсон. Хөөрөх зурвасын урт нь 3048 метр юм. Нисэх онгоцны буудал ATR 42, ATR 72, Bombardier CRJ-100/200, Airbus A319, Airbus A320, Airbus A321, Boeing 737, Boeing 757, Boeing 767, Boeing 777 онгоцнуууд болон бүх төрлийн нисдэг тэрэг хүлээж авах чадалтай юм. Лавлах бичиг